钦定古今图书集成/明伦汇编/宫闱典/第075卷 > 《寿皇太子诗三首》前人
## 钦定古今图书集成/明伦汇编/宫闱典/第075卷 > 《寿皇太子诗三首》前人

地出雷初震，天昇日更重。高飞千里鹤，潜跃九渊龙。
隆准如高帝，虬须似太宗。八荒阴赐里，户户是尧封。
重九吹花节，千龄梦日时。东朝分菊水，南内赐茱枝。
禹酒无多酌，尧尊更一卮。三宫千万寿，剩费若干诗。
继照姿天纵，分阴学日勤。橘中招绮夏，瓜处屏伾文。
老别渔竿月，来依鹤禁云。还将古为鉴，聊当野人芹。